Nekk azeṭṭa-a ayelli uffiɣ-t-id deg uxxam seld mi lliɣ mezziyeɣ kkreɣ-d s lḥes-is ,uffiɣ yemma tetteg-it seg zik ,yemma daɣen tewwi id seg yemma-s nekk ḥefḍeɣ-t s ɣur-s d nettat meḥsub i d aɣerbaz iw , ihi iwakken ad ttexdmeḍ aẓeṭṭa laqent-as aṭas n tɣawsiwin ilaq ad ttili-d theggaḍ aḍraf illem iɣma d azeggaɣ neɣ d iɣmi i tebɣiḍ ad texdmeḍ syin akkin ad heggiḍ ifeggagen glud s tsara n sef ,tamrart,amaɣnuj,tasakunt,,isegra,iɣunam ,aɛekkaz n yilni ,snat n tjebbadin , sin ijebbaden lxiḍ ulma d uyaẓil, mi d-heggaḍ akk lecɣal a a tasa teḍsa ,zemrent tlawin ad ggent wa ad bdunt taguri n uẓeṭṭa ,deg tazwara ad ẓunt isegra d lqaɛa s laḥsab ilaq ad farzent lqis i ḥwaǧent neɣ bɣant yiwet seg-sent ad teṭṭef ruḥ tayeḍ ad teṭṭef tasegrunt ma d tis tlata ad ttazal s lxiḍ gar-asent alamma yiweḍ lqis bɣant neɣ ilaqen imi ad ttjebdent ad farqent asutu s yiɣunam akken daɣen ad ten  tteṭfen s uzeyyer ar s ifeggagen syen akkin ad kecment ɣer uxxam ad teggent ɣer tirgliwin ibedden seg wayen ɣer tsara n sqef imiren ad bdunt ad ttarant lxid n yilni nni s usali n uɛekkaz n yilni ad ẓdent ɣur-s taburbaɛet acu d nettat id-yezwaren anda ara teṭṭef tijebbadin ara yeqqnen ɣer tirgliwin yiwen deg tama tayeḍ deg tama nniḍen akk ihi aẓeṭta yettwhegga yiweḍ akken ad awint ulma deg ustu yiwen d asawen wayeḍ d aṣubu s usider n uɣanim syin ad ẓdent ulma-nni s uyaẓil akken alama yiweḍ ɣer taggara d abarnus neɣ d aceṭṭiḍ.